LIVE: आज सिद्धू पर फैसला करने वाला है कांग्रेस हाईकमान
पंजाब कांग्रेस अध्यक्ष पद से इस्तीफा दे चुके नवजोत सिंह सिद्धू पर कांग्रेस हाईकमान आज बड़ा फैसला करने वाला है।
नई दिल्ली: पंजाब कांग्रेस अध्यक्ष पद से इस्तीफा दे चुके नवजोत सिंह सिद्धू पर कांग्रेस हाईकमान आज बड़ा फैसला करने वाला है। फैसले से पहले बड़ी खबर ये है कि नवजोत सिंह सिद्धू आज राहुल गांधी और प्रियंका गांधी से मुलाकात कर सकते हैं हालांकि राहुल और प्रियंका से मुलाकात का समय अभी तय नहीं है। नवजोत सिंह सिद्धू ने बीती शाम हरीश रावत और केसी वेणुगोपाल से मुलाकात की। उनकी मुलाकात करीब 40-45 मिनट तक चली। कहा जा रहा है कि इस मुलाकात में सिद्धू को वॉर्निंग दी गई और संगठन पर ध्यान देने की नसीहत भी दी गई। मीटिंग के बाद जब सिद्धू बाहर आए तो उनके तेवर ढीले थे। सिद्धू ने कहा कि कांग्रेस आलाकमान का हर फैसला उन्हें मंजूर होगा।